יחסי אוסטרליה – ארצות הברית

יחסי אוסטרליה – ארצות הברית הם היחסים הדיפלומטיים שבין ארצות הברית של אמריקה לבין קהיליית אוסטרליה. ברמה הממשלתית, היחסים בין אוסטרליה וארצות הברית מוסדרים בהסכם ANZUS ובהסכם הסחר החופשי בין אוסטרליה לארצות הברית (AUSFTA). אוסטרליה וארצות הברית כוננו יחסים דיפלומטיים ב-8 בינואר 1940. בעקבות הקמתן של צירויות אוסטרליות ואמריקאיות במרץ וביולי 1940 בהתאמה, הכריז הבית הלבן על העלאת מעמד הצירות לשגרירות ב-9 ביולי 1946. שגריר אוסטרליה הראשון ארצות הברית, נורמן ג'ו מאקין, הגיש את כתב האמנתו לממשלת ארצות הברית ב-11 בספטמבר 1946. שגריר ארצות הברית הראשון באוסטרליה, רוברט באטלר, הציג את כתב האמנתו לממשלת אוסטרליה ב-25 בספטמבר 1946. השינויים הפוליטיים והכלכליים שחוללו בידי השפל הגדול ומלחמת העולם השנייה, ואימוץ חוק וסטמינסטר ב-1931, חייבו את הקמתו והרחבתו של הייצוג האוסטרלי מחוץ לגבולותיה, ללא קשר לנציגויותיו של משרד החוץ וחבר העמים. אוסטרליה הקימה את נציגותה הראשונה (מחוץ ללונדון) בינואר 1940. דיפלומט מוכר ראשון שנשלח על ידי אוסטרליה למדינה זרה היה ב. ג. קייסי, שמונה לנציג אוסטרליה בוושינגטון הבירה בינואר 1940. שגרירות ארצות הברית בקנברה נפתחה ב-1943 ונבנתה בסגנון אדריכלות ג'ורג'יאנית. ב-1908 הזמין ראש ממשלת אוסטרליה, אלפרד דיקין, את הצי הלבן הגדול לביקור באוסטרליה במהלך הקפת העולם. הצי עצר בסידני, במלבורן ובאלבני. דיקין, מצדד בולט של הצי המלכותי האוסטרלי העצמאי, השתמש בביקור כדי להגביר את ההתלהבות של הציבור כלפי חיל הים החדש. הביקור היה משמעותי בכך שציין את הפעם הראשונה שבה חיל ים שאינו הצי המלכותי הבריטי ביקר בטריטוריה הימית של אוסטרליה. רבים ראו את ביקורו של הצי הלבן הגדול כנקודת מפנה מרכזית ביצירת הצי המלכותי האוסטרלי. זמן קצר לאחר הביקור הזמינה אוסטרליה את אניות המלחמה המודרניות הראשונות שלה, רכישה שהכעיסה את ההאדמירליות הבריטית. במהלך מלחמת העולם השנייה מונה הגנרל האמריקאי דאגלס מקארתור למפקד העליון של כוחות בעלות הברית בדרום מערב האוקיינוס השקט, שכללו חיילים אוסטרליים רבים. מטהו של מקארתור שכן בבריזבן עד 1944 וכוחות אוסטרליים נותרו תחת פיקודו הכללי של מקארתור עד תום המלחמה. ערך מורחב – ANZUS לאחר המלחמה, הנוכחות האמריקנית בדרום מערב האוקיינוס השקט גדלה מאוד, בעיקר ביפן ובפיליפינים. לאור שיתוף הפעולה בין בעלות הברית במהלך המלחמה, ההסתמכות ההולכת ופוחתת של אוסטרליה וניו זילנד בממלכה המאוחדת, ורצונה של אמריקה לבסס את הסדר שלאחר המלחמה באוקיינוס השקט, נחתם הסכם ANZUS בין אוסטרליה, ניו זילנד וארצות הברית בשנת 1951. ברית צבאית מלאה זו החליפה את הסכם אנזא"ק שהיה קיים בין אוסטרליה וניו זילנד מאז 1944. אוסטרליה, יחד עם ניו זילנד, הייתה מעורב במרבית המהלכים הצבאיים העיקריים של ארצות הברית מאז מלחמת העולם השנייה, כולל מלחמת קוריאה, מלחמת וייטנאם, מלחמת המפרץ ומלחמת עיראק - ללא כל קריאה של חברות ANZUS. הברית נקראה רק פעם אחת, בפלישה לאפגניסטן לאחר פיגועי 11 בספטמבר על מרכז הסחר העולמי והפנטגון. בעקבות פיגועי 11 בספטמבר, שבהם נהרגו גם 11 אזרחים אוסטרלים, נרשמה התפרצות אדירה של אהדה באוסטרליה כלפי ארצות הברית. ראש הממשלה ג'ון הווארד הפך לאחד מתומכיו הבינלאומיים החזקים ביותר של נשיא ארצות הברית ג'ורג' ווקר בוש, ותמך בארצות הברית במהלך פלישותיה לאפגניסטן ולעיראק ב-2001 וב-2003 בהתאמה. בשנת 2004 הטיל ממשל בוש "מסלול מהיר" אחר הסכם סחר חופשי עם אוסטרליה. העיתון "The Sydney Morning Herald" כינה את העסקה "פרס" על תרומת כוחות ההגנה של אוסטרליה לפלישה לעיראק. עם זאת, ראש הממשלה קווין ראד ציין כי 550 לוחמים אוסטרליים בעיראק יושבו למולדתם עד אמצע שנת 2008. על אף דבריו של ראד, הגיעו הצעות מהממשלה האוסטרלית שעשויות להוביל לעלייה במספר החיילים האוסטרלים באפגניסטן לכ-1,000. בשנת 2011, במהלך ביקורו של נשיא ארצות הברית ברק אובמה באוסטרליה, הוכרז כי חיל הנחתים של ארצות הברית ויחידות חיל האוויר של ארצות הברית יתפרסו באמצעות בסיסים של כוחות ההגנה האוסטרלית בצפון אוסטרליה במטרה לבצע הכשרה. על פריסה זו נמתחה ביקורת על ידי מאמר מערכת של העיתון הסיני יומון העם וכן על ידי שר החוץ של אינדונזיה, אך התקבלה בברכה על ידי ראש ממשלת אוסטרליה. סקר שנערך על ידי מכון המחקר של מכון לואי הראה כי רוב (55%) מהאוסטרלים תומכים בפריסה הימית ו-59% תומכים בברית הצבאית בין שתי המדינות. ערך מורחב – AUKUS פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נציגי אוסטרליה וארצות הברית בפסגת AUSMIN, יוני 2017. מימין לשמאל: ג'יימס מאטיס, מאריס פיין (שרי ההגנה של שתי המדינות), רקס טילרסון וג'ולי בישופ (שרי החוץ של שתי המדינות) סגן נשיא ארצות הברית מייק פנס ושרת החוץ ג'ולי בישופ נפגשים לראשונה בבית הלבן, פברואר 2017 הנשיא דונלד טראמפ נועד עם ראש ממשלת אוסטרליה מלקולם טרנבול לפגישה בילטרלית במוזיאון האוויר והחלל הלאומי, 4 במאי 2017 מאז 1985, נערכת ועידת פסגה של התייעצויות שנתיות בין שתי המדינות, הידועה בשם AUSMIN. מיקום ועידת הפסגה נע בין שתי המדינות. ועידות הפסגה נערכות בהשתתפות שרי ממשלה בכירים כדוגמת שר החוץ של אוסטרליה, שר ההגנה של אוסטרליה, מזכיר ההגנה של ארצות הברית ומזכיר המדינה של ארצות הברית. הביקור הראשון של נשיא ארצות הברית מכהן באוסטרליה היה של לינדון ג'ונסון ב-1966. מטרת הביקור הייתה לחפש ולמצוא תמיכה במעורבותה המתמשכת של אוסטרליה במלחמת וייטנאם. אוסטרליה שלחה בעבר יועצים וכוחות צבאיים לווייטנאם. בשנת 1992, ג'ורג' הרברט ווקר בוש היה הראשון מבין ארבעת נשיאים אמריקאים, שנאמו בפני ישיבה משותפת של בתי הפרלמנט האוסטרלי. עת שיחת הטלפון הראשונה בין נשיא ארצות הברית דונלד טראמפ לבין ראש ממשלת אוסטרליה מלקולם טרנבול, שהתקיימה בפברואר 2017 ונמשכה כ-25 דקות, טראמפ חלק עם טרנבול על הסכם שנחתם בתקופת נשיאותו של ברק אובמה. בהסכם התחייבה ארצות הברית לקלוט כ-1,250 מבקשי מקלט אשר לא התקבלו באוסטרליה ומוחזקים במחנות מעבר באיים באוקיינוס השקט בהם נאורו ועל האי מאנוס על ידי הרשויות האוסטרליות. ב-2 בפברואר 2017, צייץ טראמפ ברשת החברתית טוויטר וכינה הסכם זה "עסקה מטומטמת" על אף המחלוקת בינו לסגן הנשיא מייק פנס, שהצהיר בעת שביקר באוסטרליה באפריל 2017 כי ארצו תציית לעסקה. באוגוסט 2017, העיתון וושינגטון פוסט פרסם את התמליל מלא של שיחת הטלפון, בו נשמע טראמפ "השיחה הגרועה ביותר שקיימתי" ולאחר מכן ניתק את הטלפון בפתאומיות בפניו של טרנבול. בתגובה לאיום הגובר של קוריאה הצפונית בדבר פיתוח טילים בליסטיים בין יבשתיים, הדגיש ראש הממשלה טרנבול באוגוסט 2017 את הברית הצבאית בין אוסטרליה לארצות הברית ואת מחויבותה של אומתו לסייע לארצות הברית בקונפליקט אפשרי: "... אם תיתכן התקפה על ארצות הברית, אמנת ANZUS תופעל ואוסטרליה תגיע לעזרתה של ארצות הברית, כפי שאמריקה תבוא לעזרתנו אם יתקיפו אותנו". על פי סקר של BBC World Service לשנת 2014, ל-44% מאזרחי אוסטרליה הייתה השקפה חיובית על ארצות הברית ו-46% היו בעלי השקפה בעיקר שלילית. לא נערך סקר דומה כדי לברר את התפיסה האמריקאית על אוסטרליה. על פי דוח המנהיגות העולמית של ארצות הברית לשנת 2012, 55% מהאוסטרלים בוטחים בהנהגת ארצות הברית, 21% הביעו את מורת רוחם ו-24% חושבים שלא ניתן לסמוך עליה. בסקר שנערך לאחרונה ב-2016 בידי מרכז המחקר פיו, 60% מהאוסטרלים בוטחים בנהגת ארצות הברית. בשנת 2017, סקר גדול שנערך באוסטרליה על ידי מכון לואי ליחסים בינלאומיים הראה כי 77% מהאוסטרלים סברו כי הברית הצבאית והפוליטית עם ארצות הברית חשובה לביטחון אוסטרליה. עם זאת, הסקר הראה כי 60% מהאוסטרלים פיתחו השקפה שלילית על ארצות הברית כתוצאה מבחירתו של דונלד טראמפ לנשיאות ארצות הברית. הסקר גם הראה גם ארצות הברית כבר איננה נחשבת ה"ידידה הטובה ביותר של אוסטרליה", תואר שנלקח לטובת ניו זילנד. סקר שנערך ב-2017 על ידי מכון המרכז פיאו הראה כי רק 29% מהאוסטרלים סומכים על הנשיא הנוכחי דונלד טראמפ, לעומת 87% שהביעו אמון בנשיא ארצות הברית לשעבר, ברק אובמה. הסקר גם הראה ש-70% מהאוסטרלים אינם בוטחים בדונלד טראמפ. יחסי החוץ של ארצות הברית יחסי החוץ של אוסטרליה אוסטרליה במלחמת העולם השנייה אנזא"ק מדיה וקבצים בנושא יחסי אוסטרליה – ארצות הברית בוויקישיתוף United States of America country brief, באתר משרד החוץ האוסטרלי On this day: 1942 > WW2 Full text of the ANZUS Treaty President Bush Signs U.S.-Australia Free Trade Agreement, באתר הבית הלבן, 3 באוגוסט 2004 US House approves free trade pact, באתר The Sydney Morning Herald‏, 15 ביולי 2004 Australia shifts course, away from US, באתר BBC‏, 26 בנובמבר 2007 Obama visit: Australia agrees US Marine deployment plan, באתר BBC‏, 16 בנובמבר 2011 2011 Lowy Institute Poll Australians Happy Hosting U.S. Troops Australia-United States Ministerial Consultations Joint Communique 2005 Harold Holt - Australia's Prime Ministers 'Big personality': Australian PM puts brave face on phone call with Trump, באתר הגרדיאן, 3 בפברואר 2017 רויטרס, "עסקה מטופשת": טראמפ נגד אוסטרליה, באתר nrg‏, 2 בפברואר 2017 העימות החדש של טראמפ: "אלמד העסקה המטומטמת עם אוסטרליה", באתר ynet, 2 בפברואר 2017 עמרי נחמיאס‏, טראמפ טרק את הטלפון לראש ממשלת אוסטרליה: "השיחה הכי גרועה שהייתה לי", באתר וואלה, 2 בפברואר 2017 North Korea: Australia would support United States in conflict, Malcolm Turnbull says Negative views of Russia on the Rise: Global Poll U.S. Global Leadership Project Report - 2012 A look at America's International Image - Pew Research Lowy survey paints depressing picture of national mood and it’s got a lot to do with Trump Australians May Not Like Trump, But They Value the U.S Aussies name NZ as their new 'best friend' as Uncle Sam's allure fades U.S. Image Suffers as Publics Around World Question Trump’s Leadership Worldwide, few confident in Trump or his policies באתר מרכז המחקר פיו